Ons gemeente fokus na binne - www.bybelkennis.co.za
We have a right to believe whatever we want, but not everything we believe is right –Ravi Zacharias
Baie gemeentes groei nie en wonder waarom. In meeste gevalle sal ons vind dat hulle hulle hart vir buitestanders verloor het. Hoe weet ons as ‘n gemeente net op sy eie lidmate fokus? Hier is vyf tekens.
Besluitneming word deur persoonlike voorkeure gedryf
Die standaard is eenvoudig: Hou die lidmate daarvan? Die voorkeure van lidmate bepaal alles – van die musiek tot die programmering. Die hele doel is om mense tevrede te stel. As ‘n lidmaat ontevrede is, sal die leierskap alles in hulle vermoë doen om te verseker dat hy nie die gemeente verlaat nie. Die probleem is dat verskillende mense van verskillende dinge hou en jy kan nie altyd almal tevrede stel nie. As jy probeer om almal tevrede te stel, stel jy op die einde niemand tevrede nie.
Emosie is belangriker as die roeping
Gemeentes wat na binne fokus het ‘n roeping. Die probleem is dat niemand hulle daaraan steur nie. Hoe gebeur dit? Lidmate is so ingestel om hulleself tevrede te stel dat enige bespreking oor die toekoms gaan oor hoe mense voel – is hulle gelukkig of nie, wil hulle bly of ry, wat moet gebeur vir hulle om te bly. Daarom neem leiers emosionele besluite in ‘n poging om almal tevrede te stel. Verlore is dit is die roeping van die gemeente om mense buite die gemeente te bereik.
Daar is geen opoffering nie
In hierdie gemeentes is niemand bereid om iets vir iemand anders op te offer nie – ander moet opoffer om hulle tevrede te hou. In ‘n gemeente wat na buite fokus, offer lidmate vir buitestanders op. Maar dan moet hulle besef dat die gemeente nie net oor hulle gaan nie. Hulle besef dat opoffering vir ander is ‘n pad na vreugde.
Groei wat wel plaasvind, is as gevolg van oorplasings
Gemeentes wat na binne fokus kan groei, maar dan is dit nie werklik groei nie. Feitlik al die groei is van lidmate van ander gemeentes. Ongelukkig is hierdie dikwels mense wat van die een gemeente na die ander spring. Dit is mense wat ‘n gemeente soek wat hulle gelukkig sal maak.
Innovering is dood of op lewensondersteuning
Gemeentes wat na binne fokus, is selde opgewonde oor die toekoms. Hulle klou aan die huidige of die verlede vas. Hulle verkies dinge soos hulle is – of was. Hulle hou nie van nuwe dinge nie. Daarom is innovering dood; nuwe idees word afgeskiet. Lidmate hou van die gemeente net soos hy is. Dit beteken gewoonlik elke jaar ‘n bietjie kleiner.
Wat is die teenmiddel vir gemeentes wat na binne fokus? Die roeping. Fokus op jou roeping; fokus op wat jy wil bereik – nie op wat jy wil behou nie; fokus op wie jy wil bereik – nie op wie jy wil behou nie. Sal jy sekere lidmate ontstel? Sekerlik. Hulle het ander gemeentes om na te gaan.
Laaste 7 Dae: 5,226
Laaste 30 Dae: 19,402
Laaste 365 Dae: 357,356